google/wiki40b huggingface dataset:
אילן סביר

ביוגרפיה

בטלוויזיה עבד כמפעיל בובות ראשי בתוכניות "החרצופים", "איץ ומיץ" ו"סיפורי מישמיש" בערוץ 2, בתוכניות "האיגלו של טרלה", "דפנה ודודידו", "כתמתמים", "איתי ולילי" ו"סיפורים מהכיס" ב"ערוץ הופ!" ובתוכניות "הביגבגים", "המחסן של כאילו", "על מלי ולמה" ו"המופע של גורו וגוגול" בערוץ הילדים, בעשרות פרסומות ("שקע ותקע" ועוד) וכן בתוכנית "Harry the Banny" בערוץ Baby First TV המשודר בחו"ל. בטלוויזיה החינוכית הוא "פופיק" בתוכנית "בחצר של פופיק". בתקופת "מבצע עופרת יצוקה" הוביל עם "פופיק", לראשונה בישראל שידור חי, באולפן החירום של הטלוויזיה החינוכית.
בשנת 1985 הקים יחד עם אופירה ארכוני, לימים אשתו, את תיאטרון "בבואה". יחד עם ארכוני יצר את ההצגות "הארנבת והצב", "שלום גבירתי הנסיכה", "נסיך-צפרדע" ועוד. יחד הדריכו את כוכבי הגרסה הישראלית של המחזמר זוכה פרס הטוני "Avenue Q" בישראל. עוד הדריך שחקנים בהפעלת בובות בהצגה "נרניה" ובהצגות המדיטק "שומבצל" ו"קרשינדו ואני".
בשנים 1999–2003 כיהן כיו"ר ארגון אונימה ישראל. בשנת 2006 התמנה למנהל האמנותי והכללי של המרכז לתיאטרון בובות בחולון. במסגרת המרכז, ביים את ההצגה "תיבת הקסמים", את האופרה "תיאטרון הבובות של דון פדרו" (בשיתוף תזמורת הקאמרטה הישראלית י-ם"). מביים סדרת סרטי דיוקן על בובנאים ומרכז מחקר אודות חלוצי תיאטרון הבובות בישראל. 
מועמד לפרס השחקן הטוב בותר בקטגוריית "סדרה, מיני סדרה ותוכניות לילדים ולנוער" במסגרת פרסי הטלוויזיה 2012, עבור הפעלת הבובה "פופיק" בתוכנית "בחצר של פופיק" בערוץ 23 - הטלוויזיה החינוכית.
גופרית דו-חמצנית

מבנה

המולקולה כפופה וחבורת הסימטריה שלה  C2v. לגפרית, כמו לחמצן, 6 אלקטרוני ערכיות אך הקשרים הכימיים בSO₂ אינם זהים לאלו שבאוזון. אורך הקשר גפרית חמצן בגפרית דו-חמצנית -143.1 פיקומטר, קצר מזה שבגפרית חד-חמצנית SO -‏ 148.1 פיקומטר בעוד שקשרי חמצן-חמצן ארוכים יותר באוזון מאשר בחמצן. גם אנרגיית הקשר S-O  גדולה יותר בגפרית דו-חמצנית -SO₂ 548 קילוג'אול למול לעומת גפרית חד-חמצנית SO₂ 524 קילוג'אול למול בעוד שאנרגיית הקשר באוזון נמוכה מזו שבחמצן. הבדלים אלו מרמזים שסדר הקשר בגפרית דו-חמצנית הוא 2 לעומת 1.5 באוזון

שריפה

גפרית דו-חמצנית מופקת בשריפה של גפרית 

וכן בתגובה של מימן גופרתי עם חמצן

כמויות ניכרות של גפרית דו-חמצנית נוצרות בשריפת חומרים אורגניים עתירי גופרית כדוגמת צמר ושיער הבנויים בעיקר מהחלבון קרטין שלו תכולה גבוהה של ציסטאין. החומר נוצר גם בשריפה של מוצרי גומי  וגומי מוקצף מגופרים למשל בשריפה של מזרנים וכריות וכן בשריפת צמיגים. 
גם חימום של מינרלים כפיריט, ספלריט וצינובר יוצר גפרית דו-חמצנית. 
 
תגובות אלו מתרחשות בעת התפרצויות געשיות ואחראיות לשחרור מיליוני טונות של גפרית דו-חמצנית לאטמוספירה

חיזור

SO₂ היא תוצר לוואי של ייצור סידן סיליקט (Ca₂SiO₃) בתעשיית המלט

הגז נוצר גם מהפעלת חומצה גופרתית חמה על נחושת

בזיקוק נפט

בתהליך קלאוס (Claus process) גפרית דו-חמצנית משמשת להוצאת מימן גופרתי מגז טבעי ומתערובות גזים הנוצרות בזיקוק נפט.

הפקת חומצה גופרתית

לייצור חומצה גופרתית מחמצנים גפרית דו-חמצנית לגפרית תלת חמצנית SO₃ באמצעות חמצן (מבוצע על זרז המבוססת על ונדיום): 
ובהמשך מגיבים את הגופרית התלת-חמצנית עם מים, לקבלת חומצה גופרתית:

שימור מזון

גפרית דו-חמצנית משמשת לשימור של פירות יבשים כדוגמת משמשים. יתרונו בשמירה על מראה הפרי. כתוסף מזון יסומן כ E220.

שימור יין

גפרית דו-חמצנית משמשת הן כחומר אנטי-בקטריאלי והן כנוגד חמצון ביינות, מניעת התפתחות חיידקים מונעת התפתחות חומצות נדיפות ביין. החומר נמצא ביין כמולקולה חופשית או קשורה. קישור SO2 יכול להיות, למשל לקבוצה הקרבונילית של אצטאלדהיד והוא משתנה בין יינות שונים. החלק החופשי נמצא בשיווי משקל בין SO2 מומס ליון סולפיט SO₃⁻ ככל שהpH של היין גבוה (בסיסי) שיווי המשקל יטה לכיוון הסולפיט וריכוז הSO2 החופשי שהוא הפעיל בשימור היין ועשוי לגרום להופעת ריח יעלה בריכוז בPH נמוך (חומצי). שימוש בגפרית דו-חמצנית מחייב סימון על התווית "מכיל סולפיט". ריכוז החומר במשקה מוגבל בארצות הברית ל-350 מיליגרם לליטר ובארצות האיחוד האירופי ל-160 מ"ג לליטר ביינות אדומים ו-210 מ"ג לליטר ביינות לבנים או ביין רוזה.

הנדסת אקלים משוערת

פיזור תרחיף גפרית דו-חמצנית בגובה רב, היכולה לשמש גם כ"גז מזגנים", מוצעת במודלים של הנדסת אקלים כנוגדת השפעות גזי חממה, כדי לייצב את הטמפרטורה העולמית הממוצעת. השפעה דומה נצפתה לאחר התפרצות הר הגעש פינטובו שבפיליפינים. אפשרות זו נבדקה באופן ראשוני, והשלכותיה הכוללות אינן ברורות, בהן תהליך הרס מואץ של שכבת האוזון ועלייה ניכרת בכמות המשקעים.
סנאן ראיס

ביוגרפיה

נולד למשפחה ממוצא יהודי ספרדי אשר נמלטה מספרד אל האימפריה העות'מאנית. ישנם מספר מקרים של יהודים שנמלטו מחצי האי האיברי והחליטו לנקום באימפריה הספרדית על ידי תקיפת ספינותיה בים, אסטרטגית נקמה רווחית כנגד הרדיפה הדתית של האינקוויזיציה. סנאן היה מבוסס בכמה נקודות בים התיכון אחת מהן היא העיר סנטוריני, ונלחם בכמה קרבות חשובים כנגד הספרדים והאימפריה הרומית הקדושה, שבזמן ההוא נשלטו על ידי אותו אדם, קרל החמישי.
כינויו "היהודי הגדול", ניתן לו ב-1528 על ידי המושל של הודו הפורטוגזית, אשר בטעות חשב שסנאן נשלח בפקודת סולימאן המפואר על מנת לסיע למלך קליקוט.
בשנת 1538, סנאן הפליג עם האדמירל המפורסם של האימפריה העות'מאנית, אדמירל ח'יר א-דין, לקרב פרבזה, נגד הצי של קרל החמישי קיסר האימפריה הרומית, בפיקוד מפקד הצי, אנדריאה דוריה. סנאן הציע להנחית את הכוחות באקטיום, אשר במפרץ ארטיה, ליד פרבזה. ברברוסה התנגד לרעיון בתחילה, אולם לאחר שהסכים, התברר מהלך כזה אשר הוביל לניצחון האימפריה העות'מאנית בקרב.
בסביבות שנת 1540, בנו של סנאן הפליג בים על מנת לפגוש את אביו לאחר אחד מניצחונותיו של האב. הילד נתפס ונלקח בשבי על ידי כוחותיו של קרל החמישי, ונמסר לידי הלורד של אלבה, אשר הטביל אותו וגידל אותו בחצר המלך. אדמירל ח'יר א-דין ניסה כמה פעמים לפדות את בנו של סנאן, אך לא הצליח. בזמן ששט בקרבת מקום ב-1544, ברברוסה שלח שליח אל אלבה על מנת לנסות לשחרר את בנו של סנאן. לורד האי השיב כי נקיפות מצפונו הדתי מונעות ממנו למסור נוצרי אשר עבר טבילה לכופר. ברברוסה נתקף זעם למשמע תגובתו, והורה לחיילו לפלוש אל העיר פיומבינו. חייליו בזזו, ופוצצו מבצר בעיר, ורק לאחר מכן הסכים הלורד של אלבה לשחרר את הילד.
מקום קבורתו של סנאן ראיס אינו ידוע. בעבר היו סבורים כי הוא קבור בבית הקברות היהודי באלבניה, אולם בהמשך התגלה שאין זה כך. הבלבול נוצר עקב העובדה שהיה אדמירל עות'מאני אחר, בשם דומה, "סנאן יוסוף פאשה", והאחרון שימש בצי העות'מאני בשנים 1550–1553, בסמיכות לשנות פעילותו של סנאן ראיס.
Kill Em with Kindness

רקע וכתיבה

השיר נכתב על ידי סלינה גומז, טים ג'יימס, בנג'מין לוין וג'אדה, והופק על ידי רוק מאפיה, בני בלנקו וכולי. השיר בדומה לשאר שירי האלבום, הוא שיר בסגנון הדאנס. כמה שבועות לאחר שפורסם, הוציאה גומז מספר רמיקסים של השיר.
כלפי השיר, הופנו ביקורות רבות, ובין היתר ערכו הרולינג סטון סקירה מקיפה על קליפ השיר.

וידאו קליפ

הווידאו קליפ הנלווה שיצא לשיר עלה לערוץ ה-Vevo של סלינה גומז ב-6 ביוני 2016. הוא בוים על ידי אמיל נאוה, וצולם בשחור-לבן. הקליפ מתחיל כאשר ניתן לראות כמה אמני מייק-אפ, מאפרים אותה. לאחר מכן, ניתן לראותה כשהיא יושבת על שרפרף, לבושה בשמלה שחורה. 
נכון ליולי 2018, מונה הצפיות של הקליפ עומד על כ-417 מיליון צפיות, דבר אשר הופל ל-6 הנצפה ביותר של סלינה גומז.
דלקת כבד

תסמינים

הפטיטיס מתבטאת בתסמינים הבאים: בעייפות, חולשה, כאבי פרקים, כאבי בטן, הקאות ואובדן תיאבון. השתן עשוי להיות כהה יותר, עשויים להופיע חום, הגדלה של הכבד, וכן צהבת. ההופעה הקלינית של צורות כרוניות של דלקת הכבד עשויה להיות עדינה, והסימנים שהוזכרו יופיעו רק כאשר הדלקת גרמה להרס והחלפה של חלק משמעותי של רקמת הכבד ברקמת חיבור – שחמת הכבד. במקרים של דלקת כבד חמורה, שלב מתקדם של שחמת הכבד, או דלקת חריפה חמורה (פולמיננטית) עשויה להופיע אנצפלופתיה – פגיעה מוחית שמתבטאת בשינויים באישיות, פגיעה אינטלקטואלית עד לירידה במצב ההכרה.

הפרעות מטבוליות

מחלות מטבולית כגון מחלת וילסון, הגורמת לאגירת נחושת ברקמות שונות וגם בכבד, וכן המוכרומטוזיס, הגורמת לאגירת ברזל עלולות לגרום לדלקת ונמק כבדי.

כולסטטית


חסימה ממושכת של דרכי המרה, על ידי אבני מרה או גידול סרטני, מובילה להצטברות של נוזלי המרה בכבד, ולנזק ודלקת ברקמת הכבד.

אטיולוגיה

המחלה זוהתה בתחילת שנות ה-50 של המאה ה-20 ונקראה דלקת כבד זאבית (או זאבתית) (Lupoid hepatitis) היות שכמו בזאבת נמצאו נוגדנים עצמיים בנסיוב החולים. בסוף שנות ה-60 של המאה ה-20 התקבע השם "דלקת כבד אוטואימונית".

אבחון

אין ממצא קליני יחיד המאפיין את המחלה ואין ממצא יחיד המאשש או שולל את קיומה. קיימת שיטת ניקוד לאבחון דלקת כבד אוטואימיונית הכוללת כ-17 משתנים בעלי ניקוד משתנה, הניקוד המצטבר מרמז על סבירות לקיום המחלה. בין היתר דרוש מעקב ארוך אחר תפקודי הכבד. מאחר שהמערכת החיסונית אינה תוקפת באופן קבוע את הכבד, ונוטה להופיע בגלים לאורך תקופות זמן משתנות, זיהוי המחזוריות מהווה אמצעי נוסף לזיהוי המחלה. אישוש סופי נעשה בדרך כלל על ידי לקיחת ביופסיה של רקמה כבדית וניתוח הרכבה במעבדה.

טיפול

טיפול אפשרי הוא מתן נוגדי דלקת (קורטיקוסטרואידים), עם או בלי אזתיופרין (המחליש את מערכת החיסון) ולעיתים אזתיופרין בלבד. לכל אחת מאפשרויות הטיפול השפעות לוואי לא רצויות. ניתן לומר כי הטיפול התרופתי (המרדים את המחלה) ומעקב תדיר אחר תפקודי הכבד הן באמצעות בדיקות דם והן באמצעים אחרים כגון אולטרא סאונד מאפשרים לחולים בדלקת הכבד האוטואימונית לנהל אורח חיים רגיל, ולחיות שנים ארוכות עם המחלה. בחלק מהחולים (לעיתים מסיבות גילוי מאוחר של המחלה) מתפתחת שחמת הכבד, במצב בלתי הפיך זה הטיפול האפשרי היחיד הוא השתלת כבד אולם יש סיכון כי מערכת החיסון תתקוף גם את הכבד המושתל.
ב-2011 אושרה התרופה INCIVEK™ לטיפול יחד עם פגינטרפרון אלפא וריבווירין  בצהבת נגיפית C כרונית].
לופר (מסובב צלילים)

לוּפֵּר (באנגלית: Looper, ובתרגום חופשי "מייצר לולאות") הוא מכשיר אלקטרוני המשמש לצורכי מוזיקה.
המכשיר מאפשר הקלטה קולית למשך זמן קצר (למשל, של כמה תיבות), והשמעת הקטע המוקלט בלולאה, כלומר השמעה חוזרת של הקטע הקצר שוב ושוב. מצד המוזיקאי המפעיל, פעולות ההקלטה וההשמעה מבוצעות על ידי תפעול מינימלי ובאופן מיידי, וכך מאפשרות שימוש במכשיר בזמן אמת של ביצוע מוזיקלי, ובאמצעותו להעשיר את הצלילים המופקים תוך כדי הביצוע.

מאפיינים מוזיקליים

יצירה מוזיקלית המתבססת על לופרים או סאמפלרים לסוגיהם בדרך כלל נבנית בשכבות על גבי שכבות של קול, עם עומק וגוון שבהם שולט האמן דרך הכלי.
הכלי פופולרי בקרב זמרים, אמני ביטבוקס ותקליטנים. ייחודו של הכלי הוא האפשרות של מוזיקאים יוצרים להפוך ללהקה של איש אחד.

חשיפה תקשורתית

בישראל זכה הלופר לחשיפה תקשורתית במהלך העונה החמישית של התוכנית הכוכב הבא לאירוויזיון כשנעשה בו שימוש בידי הזמרת נטע ברזילי, שזכתה בתחרות ובזכות להיות נציגת ישראל בתחרות אירוויזיון 2018. נטע השתמשה בלופר גם במהלך החידוש שלה לשיר "הורה היאחזות" בטקס הדלקת המשואות במסגרת חגיגות שנת ה-70 למדינת ישראל.
תקנון האירוויזיון אוסר על שימוש בקולות רקע מוקלטים בזמן התחרות. תאגיד השידור הישראלי קיבל תחילה מאיגוד השידור האירופי אישור לחוקיות הלופר וזו הייתה אמורה להיות הפעם הראשונה שתושמע באירוויזיון יצירה מוזיקלית הנוצרת על הבמה בעזרת לולאות צליל, אולם במהלך החזרות לאירוויזיון הוחלט כי השיר יבוצע ללא הלופר, למעט הופעתו על הבמה כאלמנט ויזואלי המפיק אורות, לבסוף זכתה נטע במקום הראשון בתחרות האירוויזיון 2018.
די די ראמון

ביוגרפיה

הוא נולד בפורט-לי שבוירג'יניה, וגדל בברלין.
בשנת 1974 הוא התחבר עם ג'ון קמינגס (ג'וני ראמון) וטום ארדליי (טומי ראמון), ומאוחר יותר גם עם ג'פרי היימן (ג'ואי ראמון), וביחד הם הקימו את להקת ראמונס.
קולווין היה מכור לסמים, בעיקר להרואין. הוא החל להשתמש בסמים כמתבגר, והמשיך להשתמש בסמים רוב חייו. קולווין נגמל מסמים בשנות ה-90 המוקדמות ושמר על עצמו "נקי" קרוב לעשור.
קולווין היה כותב השירים והמילים העיקרי של הלהקה, כגון: 53rd & 3rd, Commando, Rockaway Beach ו-Poison Heart.
בערב ה-5 ביוני 2002 מצאה אותו אשתו ברברה מת בדירתו שבהוליווד, ממנת יתר של הרואין. קולווין נקבר בבית-הקברות Hollywood Forever Cemetery, לא רחוק מהמקום שכיום נמצאת מצבת הזיכרון של חברו ללהקה, ג'וני ראמון.
יעקב הלוי קופשטיין

יעקב קופשטיין (נפטר: תרצ"ג, 1933) היה רבה של ניימצין בליטא במשך כחמישים שנה.

תולדותיו

נולד בליטא למשפחת רבנים, בנו של הרב מרדכי סנדר הלוי קופשטיין. אמו, פייגא רייזל לבית קמנצקי, הייתה נכדת הרב אלימלך אייזנשטט, רבה של לידא. היה קרוב משפחה של הנצי"ב מוולוז'ין.
למד בישיבת וולוז'ין. נישא לחיה רייזל, בתו של הרב יהודה לייב גולדשטיין.
בשנת 1884 התמנה לרבה של ניימצין שליד וילנה. כיהן בתפקידו כיובל שנים, עד לפטירתו בשנת 1933.
חיבר כמה ספרים, חלקם נדפסו וחלקם עדיין בכתב יד.

משפחתו

בנו הוא הרב מרדכי סנדר קופשטיין, היה רבה של ראדין. בנו יהודה, היגר לארצות הברית ושימש כרב בקנטון, אוהיו.
אחיו, ישראל, החליף את שמו על שם משפחת אמו - קמנצקי. היה סוחר עשיר ברוסיה ומתומכי מוסדות התורה. עלה לארץ ישראל והתיישב בפתח תקווה.
דביר חבר

שירות צבאי

חבר, בנם של זאב ורבקה, נולד וגדל בקריית ארבע. למד במכינה קדם-צבאית בני דוד בעלי. התגייס לצה"ל ושובץ בחטיבת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה, ולקח חלק בלחימה כנגד הטרור הפלסטיני באינתיפאדה השנייה. לאחר מכן מונה למפקד פלוגת מסלול בגדוד 12, בין היתר במהלך מלחמת לבנון השנייה. בהמשך שימש כמפקד פלוגה רובאית בגדוד 12. לאחר מכן מונה למפקד פלחה"ן גולני בין השנים 2008 - 2009, והוביל אותה בין היתר במהלך מבצע עופרת יצוקה. בהמשך שימש כמפקד בית הספר להכשרות בגדס"ר גולני. לאחר נפילת אלירז פרץ, החליפו בתפקיד סגן מפקד גדוד 12. לאחר מכן מונה למפקד מחזור בבא"ח גולני. 
בשנת 2015 הועלה לדרגת סא"ל ומונה לראש ענף גדס"ר במל"י, ושימש בתפקיד עד שנת 2016. ב-23 ביוני 2016 מונה למפקד גדס"ר גולני, תפקיד אותו מילא עד דצמבר 2017. בהמשך שימש כסגן מפקד חטיבת גולני בין השנים 2017 - 2018. לאחר מכן מונה למפקד גדוד הדס בבה"ד 1 בין השנים 2018 - 2019. בשנת 2019 הועלה לדרגת אל"ם ומונה למפקד חטיבת עודד.
חבר מתגורר בקדומים, נשוי לרותם ואב לארבעה.
ריו 2

עלילת הסרט

בלו, ג'ול ושלושת גוזליהם עוזבים את ריו דה ז'ניירו למסע לעבר יער האמזונאס שם הם מנסים להתמודד עם החיות ששוכנות שם ופוגשת את אביה האבוד של ג'ול ועוד תוכים נוספים ממינם שלכאורה נכחד (מקאו ספיקס). אבל הצרות ממתינות להם כאשר נייג'ל הקקדו רוצה לנקום בהם, וחייהם של החיות והציפורים באמזונאס נמצאים בסכנה.
בלו גיבור הסרט הראשון ג'ול מולידה ילדים ומלמדת אותם את דרכי הג'ונגל בעוד שבלו מלמד את הילדים דברים של בני אדם ומצחיק אותם בקצה השני של העיר לינדה וטוליו שהתחתנו מצאו נוצת מקאו וסיפרו בכך בחדשות בלו וג'ול ראו אותם ובלו שמח לראות אותם טוליו אמר שיש להקה שלמה של מקאו כחולים באמזונאס ג'ול מחליטה לעוף לאמוזאנס למצוא את הלהקה הם לוקחים אתם דברים ובלו את הפאוץ' ו-GPS ולוקחים אתם את חבריהם פדרו ניקו ורפאל למסע. 
בלו וג'ול מוצאים את הלהקה שמתברר שהיא המשפחה של ג'ול עשו מסיבה על כך שג'ול חזרה ושמחו אבא של ג'ול שיבח את בלו. אך בקצה השני של העיר נייג'ל הקקדו המרושע תכנן לנקום בבלו על כך שלא יכול יותר לעוף מהתנגשות המדחף במטוס מהסרט הראשון אליו מצטרפים גבי צפרדע רעילה שמאוהבת בנייג'ל וצ'רלי דוב נמלים ותכנן להרוג את בלו הוא קובע עם גבי וצ'רלי בחצות. נייג'ל מתעורר עם גבי וצ'רלי ומגיע לספינה של בלו בדיוק שהוא רוצה להרוג את בלו צ'רלי משחרר בקבוק ומפעיל את האזעקה של הספינה אנשים בספינה מגרשים את נייג'ל ומעיפים אותו מהספינה בלו מתעורר וחושב שבנו הקטן העיר אותו לנייג'ל לא הייתה בררה אלא לקחת גל גל הצלה שייקח אותו אל בלו
בקצה השני של היער כורת עצים רוצה לכרות את העצים באמוזאנס ורצה להרוג את טוליו ולינדה על כך שהם אוהבים טבע הכורת מצווה לכרות את היערות ונהג למצוץ סוכרייה על מקל
בינתיים פדרו ניקו ורפאל מנסים למצוא כוכב לאודישנים במופע באמוזאנס שנייג'ל שומע על ההודעה הוא שם עליו עלים שלא יזהו אותו ומציג את עצמו כבוב הציפור  ושר שיר פדרו ניקו ורפאל אהבו את השיר ונייג'ל חשב על תוכנית חדשה באמצע המופע ייקח מגבי רעל ויזרוק אותו על בלו ואז בלו ימות מהרעל הקוף של כורת העצים מצא את לינדה וטוליו וכורת העצים קושר את לינדה וטוליו על עץ בינתיים בלו מנסה ללמוד את דרכי הג'ונגל אך לא כל כך מצליח בזמן שבניו מצליחים עד שיום אחד כורתי העצים שמי פצצות על העצים בשביל שיכרתו נייג'ל שראה שבלו לוקח את הפצצות וזורק אותם למקום מרוחק השתמש בצ'רלי בשביל לעוף ותפס את בלו בלו אמר לנייג'ל שהיה מכוסה בעלים שהוא ימות כי הפצצות עומדות להתפוצץ בלו עזב את הפצצות וגילה את נייג'ל ובדיוק אז הפצצות התפוצצו ג'ול דאגה לבלו וגבי דאגה לנייג'ל בלו ונייג'ל היו תקועים על עץ בלו ונייג'ל התעוררו ונייג'ל ניסה להרביץ לבלו גבי ראתה הזדמנות להרוג את בלו ושלחה את המקל עם הרעל שפגע בטעות על נייג'ל נייג'ל אמר נאום ואז מת אך לבסוף בתה של בלו אמרה שגבי לא רעילה נייג'ל התעורר וזינק על בלו גבי תפסה אותו ונישקה אותו וגררה אותו הרחק מן היער בלו שחרר את לינדה ואת כורת העצים בלע נחש טוליו תפס את נייג'ל וגבי ואמר שיחקור אותם למה הם ביחד ומטוס שלח את נייג'ל וגבי הרחק מבלו ולאחר מכן, בלו מתחתן עם ג'ול ובזה מסתיים הסרט.
ארני גרונפלד

הכרה

בשנת 1987 התקבל גרונפלד להיכל התהילה של הספורט בטנסי.
בשנת 1993 התקבל גרונפלד להיכל התהילה הלאומי של הספורטאים היהודים בארצות הברית.
לבד ביחד ולבד לבד

המופע והאלבום

הקשר בין ילן-שטקליס ובין הזוג קראוס-כץ התפתח כבר בשנת 1967, אז הלחין קראוס את שירה "בובה זהבה" שהפך לאחד מלהיטיה הגדולים של להקת "החלונות הגבוהים". ב-1975, מספר חודשים לאחר לידת בנם של הזוג, הם החלו לעבוד על מופע משירי ילן-שטקליס בבימויו של צדי צרפתי ובתוספת קטעי קישור שכתב יהונתן גפן. באוגוסט 1975 הועלה המופע בירושלים לרגל יום הולדתה ה-75 של המשוררת ובסיום השנה יצא האלבום הכולל 12 משירי המופע ללא קטעי קישור. בין השירים הבולטים באלבום ניתן למנות את "אצו רצו גמדים", "נתפייסה", "מיכאל" ו"ידידי טינטן".
בשנת 2013 העלו תיאטרון הקיבוץ ותיאטרון גושן מופע לילדים בשם "פרח נתתי לנורית" המבוסס על שירי האלבום, שזכה לברכתו של קראוס כחודש לפני מותו.
זוהר לבנסברג

ביוגרפיה

לבנסברג התאמנה בקבוצת הפועל גלבוע ומשנת 1985 התאמנה בקבוצת הפועל גליל עליון בהדרכתו של חנן גלעד.

1984

באליפות ישראל בשחייה שנערכה בווינגייט בסוף חודש אוגוסט 1984 זכתה לבנסברג במדליית ארד במשחה ל-100 מטר חזה, אחרי רותם פורת מהפועל בני שמעון (1:20.43 דקות) ונוגה ויזל (1:21.61 דקות).

אלופת ישראל

באליפות ישראל בשחייה שנערכה בווינגייט באוגוסט 1985 זכתה לבנסברג בשתי מדליות, זהב וארד. מדליית זהב, במשחה ל-100 מטר חזה בתוצאה של 1:20.89 דקות, לפני רותם פורת (1:20.92 דקות) וענת אסף מהפועל עמק הירדן (1:21.88 דקות) ומדליית ארד, במשחה ל-200 מטר מעורב אישי בתוצאה של 2:38.08 דקות, אחרי נוגה ויזל (2:33.88 דקות) ועירית גלוסקינוס מהפועל ימק"א ירושלים (2:33.91 דקות).

1986

באליפות ישראל בשחייה (בריכת 25 מטר) שנערכה בנהריה בפברואר 1986 זכתה לבנסברג ב-3 מדליות, 2 זהב ו-1 כסף. מדליות זהב, במשחה ל-100 מטר חזה בתוצאה של 1:18.59 דקות, לפני ענת אסף (1:19.32 דקות) ובמשחה ל-200 מטר חזה בתוצאה של 2:47.62 דקות, לפני אירית אפרתי ממכבי תל אביב כפר המכביה (2:49.47 דקות) ומדליית כסף במשחה ל-200 מטר חופשי בתוצאה של 2:14.41 דקות, אחרי איילת שלזינגר ממכבי נהריה (2:11.34 דקות) ולפני איילת אורן בת אגודתה (2:14.76 דקות).
באליפות ישראל בשחייה שנערכה בווינגייט באוגוסט 1986 זכתה לבנסברג ב-4 מדליות, 3 כסף ו-1 ארד. מדליות כסף, במשחה ל-200 מטר חופשי בתוצאה של 2:16.17 דקות, אחרי מיכל אמין (2:15.26 דקות) ולפני הדר גת (2:19.72 דקות), במשחה ל-200 מטר חזה בתוצאה של 2:55.45 דקות, אחרי אירית אפרתי (2:49.33 דקות) ולפני ענת אסף (2:55.53 דקות) ובמשחה ל-200 מטר מעורב אישי בתוצאה של 2:35.31 דקות, אחרי הדר קליינמן (2:32.96 דקות) ולפני אסף (2:37.22 דקות). מדליית ארד, במשחה ל-100 מטר חזה בתוצאה של 1:19.58 דקות, אחרי אירית אפרתי (1:19.27 דקות) וענת אסף (1:19.48 דקות).

1987

באליפות ישראל בשחייה שנערכה בווינגייט באוגוסט 1987 זכתה לבנסברג בשתי מדליות כסף, במשחה ל-200 מטר חזה בתוצאה של 2:49.97 דקות, אחרי אירית אפרתי (2:47.76 דקות) ולפני אורת בש מהפועל נהריה ובמשחה ל-200 מטר מעורב אישי בשיא אישי חדש של 2:34.39 דקות, אחרי אורת בש (2:33.11 דקות) ולפני איריס קומן.
הר אודין (קולומביה הבריטית)

מקור השם

שמו של ההר ניתן לו על ידי ג'ורג' דוסון. 
המפה הראשונה בה מופיע ההר, היא המפה שצייר דוסון בשנת 1890.
השם אומץ רשמי ב-15 במאי 1900.
פרוצות

עלילה

בלונדון שנת 1763, אחת מכל חמש נשים מתפרנסת ממכירת סקס. בפני נשים האפשרות להתקדם כלכלית היא דרך נישואים או זנות. בתי הבושת בעיר מנוהלות על ידי נשות עסקים ממולחות, לפעמים אכזריות, כגון מרגרט ולס ולידיה קוויגלי. הזונות עצמן נסקרות ב"רשימת האריס של נשות קובנט גארדן", וחלק מהנשים נראות קוראות את הרשימה בפרק הבכורה.
אבל רוח חדשה של מוסריות נושבת, ופעילי דת דורשים סגירת בתי הבושת, והשוטרים שמחים לבצע פשיטות על המוסדות.
מרגרט ולס נחטפה ונמכרה בילדותה כזונה לגב' קוויגלי. כעת, בבגרותה ועם ילדות משלה, היא נחושה לשפר את מצבה הכלכלי, ולהתחרות על הלקוחות מהמעמד הגבוה - דבר ששם אותה בתחרות ישירה עם קוויגלי, ממנה היא גם רוצה את נקמתה, ואשר הפכה לאויבתה הגדולה ביותר. בין יתר מאמציה, היא מוכרת את בתוליה של בתה לוסי במכירה פומבית, כפי שעשתה בעבר עם בתה הבכורה, שארלוט, כשהיא הייתה בת 12.
בנותיה של מרגרט שואפות להשיג "חוזים", לפיהם הן יהיו המאהבות של גברים עשירים באופן בלעדי, עבור סכומי כסף גדולים. אך המתחים בין בעלות העסקים, הנשים שעובדות עבורן, הגברים המעורבים, והחוק מגיעים לנקודת רתיחה, והמזימות הופכות ליותר ויותר מורכבות ומסוכנות.

ביקורות 

העונה הראשונה של "פרוצות" זכה לתגובות חיוביות מהמבקרים. באתר Rotten Tomatoes, העונה מחזיקה ברייטינג של 95% עם ממוצע דירוג של 7.05 מתוך 10 המבוסס על 41 ביקורות. בקונצנזוס הביקורת באתר נכתב,"'פרוצות' משתמשת בנושא המסקרן שלה כדי למשוך את הצופה עמוק יותר לתוך הדרמה שמתרחשת בהצטלבות של הישרדות, עסקים ומשפחה." Metacritic, אשר משתמש בממוצע משוקלל, נתן לעונה ציון של 74 מתוך 100 במבוסס על 17 חוות דעת.
חנתון

המאבק על חנתון

בפברואר 2010 הוציא רשם האגודות השיתופיות צווים לפינוי בוגרי הנוער העובד והלומד מבתיהם בקיבוץ. חברי הנוער העובד והלומד עתרו נגד הכוונה לפנותם לבית המשפט העליון.
החל משנת 2008 גובשה תוכנית פשרה עליה חתומים מומחים ואנשי מקצוע. מטרת התוכנית לקיים בחנתון התיישבות יהודית רב-תרבותית, המשלבת בתוכה קיבוץ מחנכים-שיתופי (דוגמת רביד ואשבל), קהילה מסורתית-מתחדשת ושכונה קהילתית - התיישבות התורמת לכלכלה ולחברה באזור זה. בפני בית המשפט עמדה ההכרעה האם בחנתון יהיה מקום לכל האוכלוסיות הללו. לטענת הנוער העובד והלומד, צעדים כגון סילוקו של הגרעין הקיבוצי מחנתון ומכירת נכסי הקיבוץ לגורמי חוץ על ידי המפרק (עו"ד מטעם המדינה) יביאו לחיסולה הסופי של המשבצת הקרקעית-הקיבוצית במקום.
ב-11 באוקטובר 2012 דחה בית המשפט העליון את עתירת חברי הנוע"ל והורה להם להתפנות תוך 60 יום.

יישוב-קיבוץ חנתון

כיום בחנתון ישנה שכונה קהילתית המתוכננת ל-115 משפחות ומאוכלסת במלואה. הקיבוץ מכיל כ-150 חברי משק, מתוכם שש משפחות ותיקות ועוד כ-70 משפחות שהצטרפו בסוף העשור הראשון של המאה ה-21. לקיבוץ רפת (בשותפות עם כפר מכבי), לול (בשותפות עם אלונים), גד"ש ופרדס. בקיבוץ מפעל קירור תעשייתי העוסק בפתרונות ייחודיים של "אגירת קרח". חלק ניכר מחברי חנתון מוצאים את פרנסתם מחוץ ליישוב. הכלכלה ביישוב עצמו מבוססת בין השאר גם על תיירות.
הקיבוץ משתרע על 2,851 דונם ומכיל כ-230 תושבים בסה"כ. ליישוב וועד מקומי וועדות שונות של הקהילה. בקיבוץ חנתון חיה קהילה מסורתית וישנו בית כנסת שוויוני ומקווה.
בקיבוץ פועל מרכז חינוכי מיסודה של התנועה המסורתית, המקיים סמינרים בנושאי התחדשות יהודית, סמינרי בר מצווה ומהווה אבן שואבת לסיורי תנועת הנוער המסורתית מרחבי העולם.
החל משנת תשע"ג פועלת בקיבוץ מכינה קדם-צבאית.

המרכז החינוכי בחנתון

"המרכז החינוכי בחנתון" הוא עמותה רשומה, הנפרדת מהקיבוץ. המרכז יושב בראש הגבעה, עליה ממוקם הקיבוץ. מטרות המרכז הן לקדם יהודיות גלילית. במונח "יהודיות גלילית" מתכוון המרכז הן לראיית האדם את עצמו כמחובר למקום, לתושביו וליישוביו, והן להיסטוריה היהודית שהתחוללה בגליל. למרות ההפרדה הפורמלית בין המרכז לקיבוץ, רוב אנשי המרכז הם חברי הקיבוץ המתחדש. המרכז מציע תוכניות חינוכיות קצרות וארוכות ובנוסף, מתקני אירוח.
אניה רוביק

ביוגרפיה

אניה רוביק נולדה בז'שוב, 
פולין. היא עזבה עם משפחתה את פולין ב-1983, והם התגוררו ביוון, קנדה ואומטאטה, דרום אפריקה. 
רוביק החלה בקריירת הדוגמנות מעט אחרי שסיימה את לימודיה התיכוניים. היא הופיעה על שערי מגזינים שונים, בכללם ווג גרמניה, ווג פריז, נומרו, ניילון (Nylon), ‏ פלייר (Flair)‏, Russh ו-Elle. היא דיגמנה עבור מעצבים כמו ג'יבנשי, קלואה, כריסטיאן דיור, ארמה, ולנטינו גאראווני, גוצ'י, פנדי, מיסוני, ורסצ'ה, דולצ'ה וגבאנה, פראדה, אוסקר דה לה רנטה, שאנל, באלנסיאגה, קלווין קליין, לואי ויטון וראלף לורן. היא גם דיגמנה בגדי אופנה עילית עבור ולנטינו, שאנל ואלי סעב.
היא הופיעה בתוכנית האופנה של ויקטוריה'ס סיקרט לשנת 2009.
ווג פריז כלל אותה בין שלושים הדוגמניות המובילות של שנות האלפיים.
היא כעת מדורגת במקום השלישי, לצידה של לארה סטון, ברשימת חמישים הדוגמניות המובילות, ובמקום ה-23 מתוך 25 ברשימת הדוגמניות המשתכרות את השכר הגבוה ביותר בתעשיית האופנה, לפי האתר models.com.
דיאנרה טורס

ביוגרפיה

טורס נולדה בסן חואן והתגלתה בגיל 17 בעירה. היא הוזמנה לייצג את אזורה בתחרות מלכת היופי של פוארטו ריקו וזכתה במקום הראשון ובאותה שנה הוכתרה למיס תבל. 
לאחר כהונתה שימשה כשגרירה של קרן החירום הבינלאומית של האומות המאוחדות לילדים וייסדה את "קרן דיאנה טורס" שהעניקה מלגות לסטודנטים ממעמד סוציו אקונומי נמוך בפוארטו ריקו ובתחרות מיס תבל 1994 היא ביצעה כדואט ביחד עם עוד זמר את השיר "עולם חדש" מתוך הסרט אלאדין. 
ב-1998 יצא אלבומה היחד כזמרת הנקרא "Antifaz" ויצאה גם בובה על שמה "בובת דיאנרה" המעוצבת על פי תווי פניה. 
היא השתתפה כשחקנית במספר סרטים בפוארו ריקו וביניהם "לינדה שרה" לצד צ'איאן, ב-2004 שיחקה תפקיד אורח בסדרה היפים והאמיצים וב-2006 שיחקה בתפקיד הראשי בסדרה Watch Over Me לצד קתרין אוקסנברג המבוססת על טלנובלה ארגנטינאית ובנוסף שימשה ככתבת במגזין הבידור "Access Hollywood".
ב-2000 נישאה לזמר מארק אנתוני, לזוג נולדו שני ילדים וב-2004 הם התגרשו.